Sigida 13 Bana minnu bɛ mɔgɔ minɛ ka caya
Ɛrini ye fasasira dɔ dayɛlɛli ye min bɛ furu lamini na. A ka ca a la ale bɛ sɔrɔ fɛn girimanw tali fɛ walima fangalabaara (i n’a fɔ jigini). Den dɔw ni ɛrini bɛ wolo (aw ye sɛbɛn ɲɛ Barakun bonya lajɛ). Cɛw la, ɛrini ka teli ka kɛ olu worokɔrɔla de la.
Ni a bɔra dimimadalanw na, fura fosi tɛ ɛrini na. Ni a ka jugu kosɛbɛ aw bɛ se ka gɛni don walima ka a opere.
Aw kana fɛn girimanw kɔrɔta.
Aw bɛ a siri ka a gɛrɛntɛ.
Aw ye aw hakili to a la: ni ɛrini bɔra ko aw tɛ se ka a lasegin a nɔ na, aw bɛ banabagatɔ ladaka a yɔrɔ digidigi dɔɔni, aw bɛ taa a lajɛ joona dɔgɔtɔrɔso la.
Ni banabagatɔ bɛ fɔɔnɔ ni a tɛka banakɔtaa sɔrɔ, a ka jugu kosɛbɛ aw bɛ taa joona dɔgɔtɔrɔso la. A bɛ se kɛ a tigi ka kan ka opere. Sani o cɛ, aw bɛ a furakɛ i n’a fɔ bɛlɛnin (sɛbɛn ɲɛ Bɛlɛni ni kɔnɔnafɛnw foroko cili (farali) lajɛ).
📖 Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn